و البرغي الي دخل بكتفي كان اصبعها خف عقلي و وقعت السندويشه من تمي و صارت عيني الشمال تغمز لحالها و تمي زاح عاليمين بعدين عشان ما انفضحش ع اخر سنه الي قدام الجايز هجمت عليها و تشعبطت و عبطتها و صرت اتمرجح ع كتافها و احكيلها بسبوستي وينك مختفيه من زمان البنت عارفه حركاتي مسكتني من بلوزتي من ورا و رفعتني زي الجاجه و صرت افعفط برجلي بدي انزل و عملت حالي بضحك و انها بتمزح معي بعد ما نزلتني ونا وجهي احمر و عرقي يتصبب و شالي منتوش و غرتي ناكشه زي قرون الصرصور عملت حالي بطمل بدي اطول شنتنتي و احملها و اضل فاعطه ركض و هي هجمت وراي و فلتت فرده الكندره من رجلي بس ضليت مكمله طملت و طالتها و شمطتني فيها من بعيد قنصتني قنص قدام كل الجامعه الكندره اجت براسي و قلبت ع وجهي و انا بنازع ع الأرض طملت اخدت شنتتي و طالت منها مصاريها و رمتها علي و شاتتني برجلها و راحت انا وقتها ضليت ع نفس الوضعيه و عامله حالي مغيبه و استنيت حدا يجي يشيلني و روحت عالدار بفرده كندره وحده و راسي مدعدر و لبستي كلها تراب و بعرج 